

ที่ มท ๐๘๒๐.๓/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มีนาคม ๒๕๖7

เรื่อง เชิญเข้ารับการประกวดคัดเลือก “นักประดิษฐ์ อถล. รักดิน รักน้ำ รักษ์โลก” ประจำปี พ.ศ. 2567 ระดับประเทศ

เรียน ผู้ว่าราชการจังหวัด (ตามบัญชีรายชื่อ)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 522 ลงวันที่ 1 กุมภาพันธ์ 2567

สิ่งที่ส่งมาด้วย 1. ระเบียบวาระการประชุมฯ จำนวน 1 ฉบับ

2. บัญชี “นักประดิษฐ์ อถล.” ที่ผ่านการคัดเลือก จำนวน 1 ฉบับ

ตามที่ กรมส่งเสริมการปกครองท้องถิ่นและองค์การจัดการน้ำเสียได้ร่วมจัดกิจกรรม  
การประกวดคัดเลือก “นักประดิษฐ์ อถล. รักดิน รักน้ำ รักษ์โลก” ประจำปี พ.ศ. 2567 (Inventive LEV: Safeguarding Soil and Water, for a Better World Awards) เพื่อส่งเสริมการอนุรักษ์ ฟื้นฟู และรักษาทรัพยากรน้ำ โดยขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ให้โรงเรียนในสังกัดสมัครเข้าร่วมกิจกกรม และดำเนินการคัดเลือกพร้อมทั้งรายงานผลการคัดเลือกระดับจังหวัดให้กรมส่งเสริม  
การปกครองท้องถิ่นทราบ ภายในวันที่ 29 กุมภาพันธ์ 2567 นั้น

กรมส่งเสริมการปกครองท้องถิ่นขอเรียนว่า คณะอนุกรรมการประกวดคัดเลือก “นักประดิษฐ์ อถล. รักดิน รักน้ำ รักษ์โลก” ประจำปี พ.ศ. 2567 ระดับประเทศ ได้ดำเนินการพิจารณาผลการคัดเลือกในระดับจังหวัดและได้คัดเลือกทีมที่ผ่านเข้ารอบในระดับประเทศแล้ว ดังนั้น เพื่อให้การประกวดคัดเลือก “นักประดิษฐ์ อถล. รักดิน รักน้ำ รักษ์โลก” ประจำปี พ.ศ. 2567 เป็นไปด้วยความเรียบร้อย จึงขอความร่วมมือจังหวัดจัดเตรียม  
ห้องประชุม แล้วแจ้งเชิญทีมที่ผ่านการคัดเลือกจากคณะอนุกรรมการประกวดคัดเลือกฯ เข้ารับการสัมภาษณ์  
จากคณะกรรมการการประกวดคัดเลือก “นักประดิษฐ์ อถล. รักดิน รักน้ำ รักษ์โลก” ประจำปี พ.ศ. 2567 ระดับประเทศ ในวันพุธที่ 20 มีนาคม 2567 เวลา 09.00 น. เป็นต้นไป ผ่านระบบออนไลน์   
(Cisco Meeting) ณ สถานที่ที่จังหวัดกำหนด รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ...............................

ผอ.กสว. .............................

ผอ.กง.ทช. ..........................

หน.กง.ทช. ..........................

จนท ....................................

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. ๐-๒๒๔๑-๙๐๐๐ ต่อ 2113

ไปรษณีย์อิเล็กทรอนิกส์ saraban@dla.go.th

ผู้ประสานงาน นายวัชระพงศ์ ศุภเกษม โทรศัพท์ 06 1402 7111